burgasdotpro/wikipedia huggingface dataset:
Čínske národné futsalové družstvo mužov

Čínske národné futsalové družstvo mužov je národné družstvo mužov, ktoré reprezentuje Čínu v medzinárodných futsalových súťažiach a priateľských zápasoch. Funguje pod záštitou "Chinese Football Association" (CFA). Prvý medzinárodný zábas odohralo v roku 1992, v kvalifikácii na majstrovstvá sveta. V marci 2018 mu patrilo vo svetovom futsalovom rebríčku 71. miesto. 
Vrcholné podujatia.
Na majstrovstvá sveta FIFA sa dokázalo kvalifikovať 3-krát, zakaždým však skončilo už v základnej skupine turnaja. Z 10 zápasoch, ktoré na MS odohralo, prehralo všetkých 10. Najvyrovnanejší zápas odohralo hneď svoj prvý na MS 1992, keď v dramatickom zápase prehralo so Španielskom .
Jeho najväčším úspechom je 4. miesto na majstrovstvách Ázie, ktoté dosiahlo v rokoch 2008 a 2010. Práve to prvé 4. miesto bolo dôležité, pretože znamenalo kvalifikáciu na MS. Na kontinentálnych majstrovstvách v roku 2012 v Spojených arabských emirátoch nepostúpilo do vyraďovacích bojov, keď v skupine nestačilo na tímy Kuvajtu a Uzbekistanu, a skončilo na delenom 9. mieste. A v roku 2014 dokonca prehralo všetky 3 zápasy v základnej skupine.
Družstvo sa 3-krát predstavilo aj na Ázijských halových hrách a dvakrát na nich skončilo na 4. priečke.
Laurin &amp; Klement A

Laurin &amp; Klement A bol prvý automobil firmy Laurin &amp; Klement, vyrábaný od roku 1905. 
Vozidlo, stále veľmi pripomínajúce luxusný koč, bolo dvojsedadlové s pravostranným riadením. Na ochranu pasažierov slúžil sklápací prístrešok, o pohodlnú jazdu listovými pružinami odpružená karoséria, pozostávajúca z nitovaných oceľových dielov.
O pohon vozidla sa staral štvordobý dvojvalcový vidlicový motor so zdvihovým objemom 1005 cm³, ktorý dosahoval najvyšší výkon 5,2 kW (7 koní). Bol uložený za prednou nápravou a poháňal zadné kolesá takmer 600 kg ťažkého vozidla. Prvému modelu značky umožňoval dosiahnuť maximálnu rýchlosť 40 km/h.
Laurin &amp; Klement B

Laurin a Klement B bol osobný automobil firmy Laurin &amp; Klement, vyrábaný v rokoch 1906–1908. Technicky vychádzal z modelu L&amp;K A, no na rozdiel od prvého modelu bol vyrábaný v troch prevedeniach.
Technicky bol automobil príbuzný modelu B, no k dvojmiestnej verzii pribudla väčšia štvormiestna a úžitková verzia. Karoséria bola z nitovaných oceľových dielov a odpružená listovými pružinami. Motor vozidla bol štvordobý vidlicový dvojvalec so zdvihovým objemom 1399 cm³. Najvyšší výkon sa oproti typu A zvýšil na 6,6 kW (9 koní) a umožňoval dosiahnuť maximálnu rýchlosť 45 km/h. Motor bol uložený za prednou nápravou a poháňal zadné kolesá takmer 600 kg ťažkého vozidla. 
Rázvor osí bol 2190 mm a rozchod predných i zadných kolies 1150 mm. Vyrobených bolo celkom 250 kusov.
Laurin &amp; Klement C

Laurin &amp; Klement C bol v poradí tretí osobný automobil firmy Laurin &amp; Klement, vyrábaný v rokoch 1906–1907. Dvojmiestny model s úložnou plochou technicky vychádzal z modelu L&amp;K B a celkovo bolo vyrobených 14 kusov. 
Rovnako ako u príbuzného modelu Laurin &amp; Klement B bola karoséria z nitovaných oceľových dielov a odpružená listovými pružinami. Motor vozidla bol štvordobý vidlicový dvojvalec so zdvihovým objemom zväčšeným na 2042 cm³. Motor bol uložený za prednou nápravou a cez trojstupňovú prevodovku poháňal zadné kolesá. Najvyšší výkon sa zvýšil na 12 koní, čo postačovalo na maximálnu rýchlosť 50 km/h. 
Hmotnosť sa zvýšila na 800 kg, rázvor osí narástol na 2630 mm a rozchod kolies na 1300 mm.
Španielske národné futsalové družstvo mužov

Španielske národné futsalové družstvo mužov je národné družstvo mužov, ktoré reprezentuje Španielsko v medzinárodných futsalových súťažiach a priateľských zápasoch. Funguje pod záštitou "Real Federación Española de Fútbol" (RLEF). Svoj prvý medzinárodný zápas odohralo 2. apríla 1982. V októbri 2021 mu patrilo vo svetovom rebríčku 2. miesto. 
Vrcholné podujatia.
Jeho najväčším úspechom je 2-násobné víťazstvo na majstrovstvách sveta FIFA, ktoré dosiahlo v rokoch 2000 a 2004. Okrem toho získalo z MS aj 3 strieborné a 2 bronzové umiestnenia. Spolu s Brazíliou a Argentínou sa ako jediné európske družstvo zúčastnilo všetkých svetových šampionátov. Z výnimkou prvého donieslo zo všetkých medailu. MS 1996 dokonca organizovalo a skončilo na nich na 2. mieste, keď podľahlo odvekému rivalovi a najúspešnejšiemu futsalovému družstvu svetaBrazílii. Na šampionáte v roku 2000 vyhralo všetky zápasy a vo finále porazilo práve Brazíliu. O 4 roky neskôr si vo finále poradilo s európskym rivalom z Talianska. Na ďalších 2 šampionátoch vždy podľahlo až vo finále, a vždy s tým istým súperomBrazíliou.
Majstrovstvá Európy UEFA organizovalo Španielsko hneď dvakrát po sebe v rokoch 1996 a 1999. Prvé vyhralo, na druhom ho vo finále porazilo družstvo Ruska. Rovnako ako na MS aj na ME sa Španieli zúčastnili všetkých turnajov. Po titule z roku 2001 a bronze z roku 2003 prišla séria 4 prvenstiev (20052012), na ktorých prehralo Španielsko iba jediný zápas. Európsky šampionát v Chorvátsku v roku 2012 vyhralo bez straty bodu a potvrdilo status najúspešnejšieho európskeho tímu. Na šampionáte v belgických Antverpách v roku 2014 prehralo v semifinále s až po predĺžení a po 11 rokoch sa nedostalo do finále. V súboji o bronz potom jasne zdolalo . Ďalší titul, v poradí už siedmy, vybojovalo v roku 2016 v Srbsku po finálovej výhre s Ruskom.
Gouda (mesto)

Gouda je holandské mesto v provincii Južný Holland. 
Geografia.
Mesto leží na sútoku riek Hollandse IJssel a Gouwe.
Susedné obce: Waddinxveen, Bodegraven-Reeuwijk, Zuidplas, Ouderkerk a Vlist.
Víðey

Viðey je najväčší ostrov v "Kollafjörður zálive". Nachádza sa v blízkosti hlavného mesta Islandu Reykjavík. Na ostrove sa nachádza kláštor Viðeyjarkirkja a Veža Imagine Peace Tower.
Imagine Peace Tower.
Na ostrove sa nachádza Imagine Peace Tower (slovensky: "Veža - predstavte si mier"), z ktorej vyžaruje lúč do oblohy. Lúč sa rozsvieti dvakrát do roka a to 9. októbra, keď má John Lennon zo skupiny The Beatles narodeniny, a 8. decembra, keď tento muž zomrel. Počas vysielania lúču do neba sa opakuje "imagine peace" (slovensky: "predstaviť si mier") 24 jazykmi sveta(slovensky nie). Vežu postavila jeho vdova Yoko Ono.
Tana (jazero)

Tana je jazero vo východnej Afrike, rozkladajúce sa na území severozápadnej Etiópie. Má premenlivú plochu od 3000 do a vyteká z neho Modrý Níl, zdrojnica Nílu.
Talianske národné futsalové družstvo mužov

Talianske národné futsalové družstvo mužov je národné družstvo mužov, ktoré reprezentuje Taliansko v medzinárodných futsalových súťažiach a priateľských zápasoch. Funguje pod záštitou "Federazione Italiana Giuoco Calcio" (FICC). Prvý medzinárodný zápas absolvovalo v roku 1974. V marci 2018 mu patrilo vo svetovom futsalovom rebríčku 7. miesto. 
Vrcholné podujatia.
Jeho najväčším úspechom je zisk striebornej medaily na majstrovstvách sveta FIFA, ktoré dosiahlo v rokoch 2003 a 2014. Okrem toho získalo aj 2 bronzové umiestnenia. Na MS sa dokázalo kvalifikovať šesťkrát, čo je po Španielsku z Európy druhý najlepší výsledok. Jedine na MS 2000 sa nedokázalo kvalifikovať, keď ho v skupine 1 v európskej kvalifikácii predbehlo Portugalsko. Na svetovom šampionáte v roku 2004 však prehralo iba jediný zápas, a to až vo finále, keď ho zdolalo družstvo Španielska. Na ďalších 2 šampionátoch skončilo zhodne na 3. pozícii. V roku 2012 ho až v semifinále porazilo Španielsko a v súboji o bronz si poradilo z výberom Kolumbie. O štyri roky neskôr v Kolumbii nepostúpilo ani do štvrťfinále, keď v osemfinálovom zápase prekvapujúco prehralo s .
Taliansko sa zúčastnilo všetkých Majstrovstiev Európy UEFA a v rokoch 2003 a 2014 ich aj vyhralo. Jeho finálovým súperom v roku 2013 bola Ukrajina a na šampionáte vyhralo všetky duely. Pripojilo k nim aj ďalšie 4 medailové umiestnenia v rokoch 1999, 2005, 2007 a 2012. Na európskom šampionáte v Chorvátsku v roku 2012 prehralo prvý zápas až v semifinále, keď ho vyradil Španielsko. V súboji o bronz si poradilo s domácim Chorvátskom. Na šampionáte v belgických Antverpách v roku 2014 síce prehralo v základnej skupine prvý zápas so , v ostatných 4 zápasoch zvíťazilo, vrátane finálového z , a získalo tak svojú druhú zlatú medailu.
Imagine Peace Tower

Imagine Peace Tower (doslova "Veža - predstavte si mier", islandsky: "Friðarsúlan" , čo znamená „mierový stĺp“) je pamätník Johna Lennona (spevák skupiny The Beatles) a jeho manželky Yoko Ono, ktorý sa nachádza na ostrove Víðey v zálive Kollafjörður pri Reykjavíku.
Dejiny.
Stavba veže sa začala 9. októbra 2006 a toto miesto bolo otvorené presne o rok neskôr 9. októbra 2007. Vežu dala vystavať Lennonova vdova Yoko Ono. Island si na tento projekt vybrala preto, lebo je tu dostupná lacná geotermálna energia, a ostrov Víðey sa jej veľmi páčil.
Opis veže.
Skladá sa z vysokej „veže svetla“, ktorá je postavená z bieleho kameňa a sú na nej vytesané slová "„Imagine Peace“" v 24. jazykoch.
"„Imagine Peace“" v jazykoch sveta.
Prvý panel.
Slová na prvom paneli na veži sú písané v 24 svetových jazykoch:
Tieto slová a meno veže sú odkazom na Lennonovu hymnu mieru „Imagine“. Veža pozostáva z 15 reflektorov s hranolmi, ktoré fungujú ako zrkadlá a odrážajú hlavný lúč svetla do neba. Keď je na oblohe veľká oblačnosť, lúč ňou často preniká. Ak je naopak jasná noc, tak lúč dosahuje výšku 4 000 m. Elektrická energia na tento účel sa získava z geotermálnej energie na Islande. Využíva sa približne 75 kW výkonu. Veža svieti od 9. októbra, keď má John Lennon narodeniny do 8. decembra, kedy ho zastrelili.
Druhý panel.
Na druhom paneli je napísané:
Súčasnosť.
Yoko Ono povedala, že to bola ta najlepšia investícia v jej živote. Na projekte "Wish Trees" (slovensky: "Strom prianí") sa píšu želania, ktoré sú ukladané pod vežou, a sú ako keby súčasťou „výstupu do neba“. Ceremónie sú vysielané na medzinárodnej úrovni v mnohých televíznych staniciach.
Ruské národné futsalové družstvo mužov

Ruské národné futsalové družstvo mužov je národné družstvo mužov, ktoré reprezentuje Rusko v medzinárodných futsalových súťažiach a priateľských zápasoch. Vzniklo ako nástupca sovietskeho družstva, ktoré istý čas reprezentovalo aj SNŠ. Funguje pod záštitou "Associacija Mini-futbola Rossii" (AMFR). Prvý medzinárodný zápas absolvovalo v roku 1992. V októbri 2021 mu patrilo vo svetovom futsalovom rebríčku 5. miesto. 
Vrcholné podujatia.
Jeho najväčším úspechom je striebornej medaily na majstrovstvách sveta FIFA, ktoré dosiahlo na turnaji v roku 2016. Na MS sa dokázalo kvalifikovať 6-krát, čo je po Španielsku a Taliansku z Európy tretí najlepší výsledok. V roku 1989 neexistoval futsal v Sovietskom zväze, preto ho FIFA nemohla pozvať na prvé MS. Na druhé MS v roku 1992 sa ruské družstvo kvalifikovalo ako nástupca tímu Spoločenstva nezávislých štátov, ktorý si v Španielsku, aj proti česko-slovenskému tímu, vybojoval účasť na finálový turnaj v Hongkongu. Na nich skončilo ruské družstvo už v základnej skupine. Ďalšie MS v roku 1996 však boli pre Rusko úspešné, keď po víťazstve v zápase o bronz porazilo tím Ukrajiny . Na MS 2000 sa opäť dostalo do bojov o medaily, ale v súboji o bronz tentoraz prehrali s výberom Portugalska. V európskej kvalifikácii na MS 2004 prekvapujúco zaostalo už v skupine za domácim tímom Bosny a Hercegoviny a nemalo tak právo súťažiť v následnom play-off. Na MS 2008 sa už kvalifikovalo, dostalo sa opäť až do semifinále, ale opäť prišlo o medailu v zápase o bronz, v ktorom tentoraz nestačilo na výber Talianska. V roku 2012 sa preňho šampionát rozbehol dobre, keď po výhrach v základnej skupine prešlo osemfinálovou prekážkou, vo štvrťfinále však narazilo na neskoršieho finalistu zo Španielska a podľahlo mu po dramatickom zápase . V tomto zápase inkasovalo vôbec prvé góly na turnaji. O štyri roky neskôr dosiahlo svoje najlepšie umiestnenie a zároveň druhú medailu, keď prehralo až vo finálovom stretnutí s .
Prvé majstrovstvá Európy UEFA v Španielsku vynieslo Rusku striebornú medailu, keď vo finále podľahlo domácemu tímu . Ďalšie ME prinieslo rovnaké finále, tentoraz sa z titulu tešili ruskí hráči, ktorí na turnaji neprehrali žiadny zápas a po penaltovom rozstrele vo finále zdolali súpera zo Španielska. Na domácom európskom šampionáte v roku 2001 si vybojovali bronz, ktorý zopakovali aj o 6 rokov neskôr v Portugalsku. V roku 2005 v Česku vo finále nestačili na rivala zo Španielska a podľahli mu , aby si rovnaký scenár zopakovali aj o 7 rokov neskôr, v Chorvátsku, kde prehrali so Španielskom po predĺžení. Na šampionáte v belgických Antverpách v roku 2014 dokázalo v semifinále Rusko zdolať svojho veľkého rivala zo Španielska, ale opäť nestačilo na svojho finálového súperatentoraz družstvo a obsadilo druhú priečku. Tretie striebro v rade pridalo aj na turnaji v Srbsku v roku 2016.
Yoko Ono

Yoko Ono alebo Jóko Onová (; * 18. február 1933, Tokio, Japonsko) je japonská multimediálna umelkyňa, speváčka, skladateľka a mierová aktivistka. Jej práca zahŕňa tvorbu v angličtine, ale aj v japončine a je aj autorkou filmových diel.
Yoko Ono vyrastala v Tokiu a v roku 1953 sa spolu s rodinou presťahovala do New Yorku. Bola členkou medzinárodného hnutia výtvarníkov, skladateľov a dizajnérov Fluxus, ktoré bolo súčasťou newyorkskej umeleckej scény. Medzinárodne známou osobnosťou sa stala v roku 1969, potom ako sa vydala za anglického speváka a skladateľa Johna Lennona, ktorý patril k lídrom kapely The Beatles. Novomanželia vtedy využili svoje medové týždne na prezentáciu protestov práve prebiehajúcej vojny vo Vietname. Ich manželstvo trvalo až do roku 1980, kedy bol John Lennon zavraždený v podchode bytového domu Dakota v New Yorku. Mali spolu jedného syna Seana, ktorý sa neskôr stal tiež hudobníkom.
Svoju hudobnú kariéru Yoko Ono začala v roku 1969, kedy s Johnom Lennonom založili skupinu The Plastic Ono Band. V 70. rokoch spolu vyprodukovali niekoľko avantgardných hudobných albumov. Komerčný a kritický ohlas získala v roku 1980 vďaka albumu "Double Fantasy", ktorý sa dostal na vrcholy hudobných rebríčkov. Tento projekt, ktorý bol výsledkom spolupráce s Johnom Lennonom vyšiel tri týždne pred jeho zavraždením. Album získal cenu Grammy za album roka. V súčasnosti má Yoko Ono má v amerických hudobných rebríčkoch dvanásť singlov číslo jeden a v roku 2016 ju magazín "Billboard" označil za 11. najúspešnejšieho hudobného umelca všetkých čias. Ako sólovú umelkyňu ju uznáva viacero umelcov, medzi nimi sú mená ako Elvis Costello, The B-52's, Sonic Youth a Meredith Monk.
Ako vdova po Johnovi Lennonovi, sa Yoko Ono stará o zachovanie jeho dedičstva. Financovala pamätník Strawberry Fields memorial v Central Parku na Manhattane, Imagine Peace Tower na Islande a John Lennon Museum v Saitame v Japonsku (v roku 2010 bolo toto múzeum zatvorené). Yoko Ono významne prispela k umeniu, mierovým aktivitám,či k pomoci pri katastrofách v Japonsku a na Filipínach. Od roku 2002 založila LennonOno Grant pre mier, ktorý každé dva roky udeľuje ľuďom a organizáciám vybraným ňou samotnou 50 000 dolárov. V roku 2012 získala cenu Dr. Rainer Hildebrandt za ľudské práva a v tomto roku bola spoluzakladateľkou asociácie Artists Against Fracking (v tejto asociácii sú mená ako Sean Lennon, Mark Ruffalo, Robert de Niro, Paul McCartney, Lady Gaga a Deepak Chopra).
Ukrajinské národné futsalové družstvo mužov

Ukrajinské národné futsalové družstvo mužov je národné družstvo mužov, ktoré reprezentuje Ukrajinu v medzinárodných futsalových súťažiach a priateľských zápasoch. Vzniklo ako nástupca sovietskeho družstva, ktorý istý čas reprezentovalo aj SNŠ. Funguje pod záštitou "Associacija Mini-futbola Ukrainy" (AMFU). Prvý medzinárodný zápas absolvovalo v roku 1994. V marci 2018 mu patrilo vo svetovom futsalovom rebríčku 9. miesto. 
Vrcholné podujatia.
Jeho najväčším úspechom na majstrovstvách sveta FIFA je 4. miesto hneď na svojich prvých MS v roku 1996. V boji o bronz vtedy prehralo s družstvom Ruska . Na MS sa dokázalo kvalifikovať 4-krát. Na MS 2000 sa nekvalifikovalo, keď v kvalifikačnej skupine 2 nestačilo na španielske družstvo. Pre Ukrajinu bola na MS 2004 a 2008 zastávka v 2. fáze turnaja. Na turnaji v Thajsku po tom, čo vyhrali svoju základnú skupinu a v osemfinále prešli cez Japonsko, skončili ukrajinskí futsalisti vo štvrťfinále, keď prekvapujúco prehrali s nováčikom MS z Kolumbie.
Najväčší úspech zaznamenalo ukrajinské družstvo na majstrovstvách Európy UEFA, keď sa mu v rokoch 2001 a 2003 podarilo vybojovať strieborné medaily. A to po tom, čo na prvých ME v roku 1996 skončilo na turnaji ME predposledné, a na ME 1999 sa dokonca nekvalifikovalo. V roku 2001 podľahlo vo finále Španielsku po predĺžení a v roku 2003 Taliansku . V roku 2005 sa opäť dostalo do bojov o medaily, ale skončilo až na 4. mieste. Na ME 2010 až 2016 sa dostalo iba do štvrťfinále turnaja. V roku 2012 prehralo štvrťfinále s domácim Chorvátskom po penaltovom rozstrele a v roku 2014 tesne s . Aj na ďalších turnajoch sa dostalo vždy maximálne do štvťfinále.
Portugalské národné futsalové družstvo mužov

Portugalské národné futsalové družstvo mužov je národné družstvo mužov, ktoré reprezentuje Portugalsko v medzinárodných futsalových súťažiach a priateľských zápasoch. Funguje pod záštitou "Federação Portuguesa de Futebol" (FPF). Prvý medzinárodný zápas absolvovalo v roku 1987. V októbri 2021 mu patrilo vo svetovom futsalovom rebríčku 4. miesto. 
Vrcholné podujatia.
Jeho najväčším úspechom titul majstra sveta v roku 2021. Prvú medailubronzovú získal na majstrovstvách sveta FIFA hneď na svojom prvom turnaji v roku 2000 v Guatemale. V boji o 3. miesto vyhralo nad Ruskom. Na predchádzajúce podujatia sa mu nepodarilo kvalifikovať. Na MS 2004 sa dostalo do štvrťfinálovej skupiny, z ktorej už ďalej nepostúpilo. V Brazílii v roku 2008 nepostúpilo dokonca ani zo základnej skupiny, v ktorej mali prvé 3 družstvá (Paraguaj, Taliansko a Portugalsko) rovnaký počet bodov a v jeho neprospech rozhodlo nižšie gólové skóre. Na MS 2012 v Thajsku prešlo v osemfinále cez Paraguaj, ale vo štvrťfinále nestačilo po predĺžení na taliansky výber. O štyri roky neskôr v Kolumbii sa prebojovalo až do semifinále, v ktorm nestačilo na a v zápase o bronz ani na .
Na prvé majstrovstvá Európy UEFA sa nekvalifikovalo a na ďalších troch nepostúpilo ďalej zo základnej skupiny. V roku 2007 hostilo Portugalsko európsky šampionát, a domáce družstvo na ňom skončilo na 4. mieste, keď v boji o bronz prehralo s Ruskom . Na šampionáte 2010 v Maďarsku zaznamenalo svoj prvý medailový úspech na turnajoch ME ziskom striebornej medaily. Vo finálovom dueli prehralo so susedným Španielskom. V Chorvátsku 2012 vyhralo svoju základnú skupinu, ale vo štvrťfinále podľahlo Taliansku. Na šampionáte v belgických Antverpách v roku 2014 postúpilo do semifinále, ale v oboch nasledujúcich zápasoch o umiestnenie prehralo a skončilo štvrté. Najväčší úspech dosiahlo v roku 2018, keď na turnaji v Slovinsku zvíťazilo vo všetkých zápasoch; v tom finálovom nad obhajcom prvenstva zo Španielska.
České národné futsalové družstvo mužov

České národné futsalové družstvo mužov je národné družstvo mužov, ktoré reprezentuje Česko v medzinárodných futsalových súťažiach a priateľských zápasoch. Funguje pod záštitou "Fotbalové asociace České republiky" (FAČR). Prvý medzinárodný zápas absolvovalo v roku 1993. V októbri 2021 mu patrilo vo svetovom rebríčku 16. miesto. 
Vrcholné podujatia.
Na majstrovstvách sveta FIFA sa české družstvo predstavilo 3-krát. Prvýkrát sa mu podarilo kvalifikovať na MS 2004, na ktorom postúpilo do štvrťfinálovej fázy turnaja. V roku 2008 v Brazílii si zahralo iba základnú skupinu a na MS 2012 v Thajsku sa dostalo do osemfinále, kde nestačilo na ruské družstvo a prehralo . Do osemfinále sa dostalo aj na turnaji v roku 2021 v Litve.
Najväčším úspechom národného výberu Česka sú bronzové medaily z majstrovstiev Európy UEFA v rokoch 2003 a 2010. Európskych majstrovstiev sa české družstvo zúčastnilo 7-krát, prvýkrát v roku 2001. Na ME 2003 v Taliansku sa dostalo do semifinále turnaja, v ktorom prehralo s Ukrajinou . Súboj o bronz sa nehral, preto spolu so Španielskom skončili na delenom 3. mieste. V roku 2005 hostilo európsky šampionát Česko, národné družstvo rovnako ako na ME 2007 nepostúpilo zo základnej skupiny. Na šampionáte 2010 v Maďarsku zopakovalo úspech spred 7 rokov, keď v súboji o bronz vyhralo na nováčikom MEAzerbajdžanom. Na dvoch ME v Chorvátsku 2012 a Belgicku 2014 prehralo oba duely, resp dokázalo iba raz remizovať v základnej skupine a ďalej nepostúpilo.
Esjan

Esjan alebo Esja je vrch na juhozápade Islandu, asi 10 km severovýchodne od Reykjavíku. Má nadmorskú výšku a je zložený prevažne z čadiča a tufu.
Holandské národné futsalové družstvo mužov

Holandské národné futsalové družstvo mužov je národné družstvo mužov, ktoré reprezentuje Holandsko v medzinárodných futsalových súťažiach a priateľských zápasoch. Funguje pod záštitou "Koninklijke Nederlandse Voetbal Bond" (KNVB). Prvý medzinárodný zápas absolvovalo už v roku 1977. Vo februári 2014 mu patrilo v medzinárodnom rebríčku 20. miesto. 
Vrcholné podujatia.
Na prvé Majstrovstvá sveta FIFA sa holandské družstvo nemuselo kvalifikovať, pretože šampionát organizovalo Holandsko. Svoju základnú skupinu vyhralo a zo štvrťfinálovej skupiny postúpilo do semifinále. V ňom porazilo tím USA , ale vo finále rovnakým výsledkom podľahlo Brazílii. Na ďalších 3 šampionátoch, na ktoré sa Holandské družstvo kvalifikovalo, zakaždým vyhralo svoju základnú skupinu, ale zo štvrťfinálových skupín už ďalej nepostúpilo. Na MS 2004, 2008 ani 2012 sa nekvalifikovalo; v kvalifikácii na MS 2012 v kvalifikačnej skupine skončilo za Českom a Bieloruskom a nepostúpilo ani do nasledovného play-off.
Majstrovstiev Európy UEFA sa Holandsko zúčastnilo 5-krát. Na prvých v roku 1996 skončilo na poslednom 6. mieste. Na druhých ME v roku 1999 sa mu darilo najviac, keď postúpilo do semifinále turnaja. V ňom i následnom súboji o bronz s Talianskom prehralo a skončilo na 4. mieste. V rokoch 2001 v Rusku i 2005 v Česku skončilo už v základnej skupine. Na ME 2012 sa v kvalifikačnej skupine 2 nedokázalo prebojovať cez tímy Ruska a Srbska. Na poslednom šampionáte, v belgických Antverpách v roku 2014, prehralo jasne obe zápasy v základnej skupine a ďalej nepostúpilo.
Marón (syn Keisa)

Marón (, ) je v gréckej mytológii syn argejského kráľa Keisa.
Theofilos z Antiochie ako následníka argejského kráľa Keisa uvádza jeho syna Maróna, ktorého nástupcom sa stal syn Thestros. Iní antickí autori nám však nezanechali žiadne záznamy o Marónovi. Existuje však záznam od Pausania, ktorý zaznamenal, že nástupcom Keisa bol jeho syn Medón.
Autori niektorých zoznamov kráľov Argu sa preto prikláňajú k hypotéze, že Marón bol bratom Medóna a jeho nástupcom.
Ž'-kcha-ce

Ž'-kcha-ce (iné názvy: Žikace, Gžis-ka-rce, starší prepis z čínštiny: Ž'-kche-ce; pchin-jin: "Rìkāzé") je mesto a mestský okres v čínskej Tibetskej autonómnej oblasti. Je hlavným mestom prefektúry Žikace. Leží necelých 300 km západne od Lhasy na sútoku Brahmaputry a Ňangčhu v nadmorskej výške 3 840 m. Žikace má približne 90 000 obyvateľov a je druhým najväčším tibetským mestom.
Pamiatky.
V Žikace sa nachádza tradičné sídlo pančhenlamy – sídli v kláštore Tašilhunpo () tradície gelugpa, ktorý roku 1447 založil prvý dalajláma Gendündub. Z ďalších pamiatok sa v Žikace nachádza známy Žikacký hrad, zbúraný počas kultúrnej revolúcii a zrekonštruovaný v rokoch 2005–2007. Neďaleko Žikace je aj slávny kláštor Žalu.
&lt;br&gt;
Belgické národné futsalové družstvo mužov

Belgické národné futsalové družstvo mužov je národné družstvo mužov, ktoré reprezentuje Belgicko v medzinárodných futsalových súťažiach a priateľských zápasoch. Funguje pod záštitou "Union royale belge des sociétés de football association" (URBSFA). Prvý medzinárodný zápas absolvovalo v roku 1977. Vo februári 2016 mu patrilo v medzinárodnom rebríčku 32. miesto. 
Vrcholné podujatia.
Najlepšie umiestnenie na majstrovstvách sveta FIFA dosiahlo hneď na prvých MS v roku 1989, keď skončilo na 4. mieste. Svoju základnú i štvrťfinálovú skupinu vyhralo. V semifinále však nestačilo po penaltovom rozstrele na Brazíliu a v boji o 3. miesto ani na výber USA, ktorému podľahlo až po predĺžení. Na ďalších dvoch svetových šampionátoch postúpilo zo základnej do štvrťfinálovej skupiny, ale ďalej sa už nedostalo. Na ďalšie štyri šampionáty sa mu už nepodarilo kvalifikovať; v kvalifikačnej skupine 1 na MS 2012 skončilo až na poslednom 4. mieste.
Majstrovstiev Európy UEFA sa Belgicko zúčastnilo 5-krát. Hneď na prvých v roku 1996 získalo svoje najlepšie umiestnenie. Po postupe do semifinále najskôr podľahlo Rusku, ale v zápase o 3. miesto si poradilo s Talianskom výsledkom po predĺžení. Na druhých ME v Španielsku skončilo však skončilo už v základnej skupine a rovnako to dopadlo aj v roku 2003 v Taliansku. Naposledy sa mu podarilo kvalifikovať na šampionát v Maďarsku v roku 2010, ale oba zápasy v základnej skupine prehralo a ďalej znova nepostúpilo. Na ME 2012 sa nekvalifikovalo, keď v kvalifikačnej skupine 5 v konkurencii Ukrajiny, Turecka a Maďarska skončilo posledné. V roku 2014 sa belgické družstvo predstavilo opäť na ME, keď belgické Antverpy hostili v poradí deviate ME. Na nich domáce družstvo dokázalo bodovať s , na postup zo základnej skupiny do však nestačilo.
V roku 2007 sa Belgicko zúčastnilo prestížneho turnaja "Grand Prix de Futsal" v Brazílii, na ktorom skončilo na 5. mieste. V roku 2011 zopakovalo účasť na tomto turnaji, tentoraz na ňom skončilo až na 13. mieste.
Slavenka Drakulićová

Slavenka Drakulićová (* 4. júl 1949, Rijeka) je súčasná chorvátska spisovateľka.
Srbské národné futsalové družstvo mužov

Srbské národné futsalové družstvo mužov je národné družstvo mužov, ktoré reprezentuje Srbsko a predtým Zväzovou republiku Juhoslávia a Srbsko a Čiernu Horu v medzinárodných futsalových súťažiach a priateľských zápasoch. Je nástupcom juhoslovanského družstva, ktoré sa ale nikdy nezúčastnilo významného podujatia. Funguje pod záštitou "Fudbalski savez Srbije" (FSS). V októbri 2021 mu patrilo vo svetovom futsalovom rebríčku 17. miesto. 
Vrcholné podujatia.
V roku 1992 sa družstvo Juhoslávie kvalifikovalo z európskej kvalifikácie na MS, ale kvôli vojne v Juhoslávii bol Juhoslovanský futbalový zväz dočasne vylúčený z FIFA, a družstvo Juhoslávie tak nemohlo štartovať na svetovom šampionáte. Od tej doby sa zúčastnilo každej kvalifikácie, ale zprvu sa mu zo žiadnej kvalifikovať nepodarilo. Na majstrovstvách sveta FIFA sa mu to prvýkrát podarilo až v roku 2012. Na šampionáte vyhralo svoju základnú skupinu a postúpilo do osemfinále. V ňom nestačilo na celok Argentíny po výsledku . Najlepším strelcom Srbska so 4 gólmi na šampionáte bol Mladen Kocić. Druhýkrát sa kvalifikovalo na turnaj v roku 2021 organizovaný v Litve, kde opäť postúpilo do osemfinále.
Pod hlavičkou Juhoslávie sa družstvu podarilo kvalifikovať na Majstrovstvá Európy UEFA v roku 1999, skončilo však už v základnej skupine. Ďalšie 3 európske šampionáty boli bez neho. Na turnaj v Portugalsku 2007 sa kvalifikovalo už ako Srbsko, znova však skončilo už v základnej skupine. Na ďalších 2 šampionátoch skončilo zhodne vo štvrťfinále. V roku 2012 v ňom podľahlo Rusku. Na ME 2014 sa družstvo neprebojovalo. V skupine skončilo za druhé, čo mu zaručovalo účasť v play-off. V ňom však v dvoch zápasoch podľahlo menej favorizovanému . Na šampionát v roku 2016 sa družstvo nemuselo kvalifikovať, keďže ho hostilo Srbsko a družstvo na ňom dosiahlo svoje najlepšie umistnenie, keď sa dostalo do semifinále. V zápase o bronz potom prehralo s . O dva roky neskôr v Slovinsku prehralo s tímto tímom už vo štvrťfinále.
V roku 2008 sa Srbsko zúčastnilo prestížneho turnaja Grand Prix de Futsal v Brazílii, na ktorom obsadilo 5. miesto.
Chorvátske národné futsalové družstvo mužov

Chorvátske národné futsalové družstvo mužov je národné družstvo mužov, ktoré reprezentuje Chorvátsko v medzinárodných futsalových súťažiach a priateľských zápasoch. Je nástupcom juhoslovanského družstva, ktoré sa ale nikdy nezúčastnilo významného podujatia. Funguje pod záštitou "Hrvatski nogometni savez" (HNS). Prvý medzinárodný zápas absolvovalo v roku 1994. Vo februári 2016 mu patrilo v medzinárodnom rebríčku 17. miesto. 
Vrcholné podujatia.
Prvýkrát a naposledy sa družstvu podarilo postúpiť na Majstrovstvách sveta FIFA v roku 2000, ktoré sa konali v Guatemale. V základnej skupine zdolalo Kostariku a Austráliu a postúpilo do štvrťfinálovej skupiny. V nej nestačilo na tímy Španielska a Portugalska, a hoci zvíťazilo nad Holandskom, ďalej nepostupovalo.
Prvýkrát sa chorvátskemu družstvu podarilo postúpiť na Majstrovstvá Európy UEFA v roku 1999 v Španielsku, kde však rovnako ako 2 roky neskôr v Rusku skončilo už v základnej skupine. Ďalšie 4 európske šampionáty boli bez neho, keďže sa mu nepodarilo na ne kvalifikovať. V roku 2012 organizovalo Chorvátsko ôsme ME a chorvátske družstvo na nich dosiahlo svoje najlepšie umiestenie. Svoju základnú skupinu vyhralo a vo štvrťfinále si poradilo po penaltovom rozstrele nad Ukrajinou. V semifinále však podľahlo Rusku a v boji o 3. miesto aj Taliansku. Dario Marinović sa spolu so Španielom Torrasom stali najlepšími strelcami šampionátu. Na šampionáte v belgických Antverpách v roku 2014, na ktorý sa dostalo po barážovom dvojzápase s družstvom , postúpilo do štvrťfinále turnaja, ale v ňom tesne prehralo s neskorším európskym majstrom.
V roku 2010 vyhralo Chorvátsko prvý ročník Stredozemného pohára, ktorý sa konal v Líbyi. Vo finále zvíťazilo nad domácou Líbyou po penaltovom rozstrele. V roku 2008 sa zúčastnilo prestížneho turnaja Grand Prix de Futsal v Brazílii, na ktorom skončilo na 7. mieste.
Lov na city

Lov na city je druhý sólový štúdiový album Vaša Patejdla, ktorý vydalo hudobné vydavateľstvo Opus dňa 1. augusta 1987.
Zoznam skladieb.
Autorom hudby je Václav Patejdl, texty napísal Ľuboš Zeman.
Mon amour

Mon amour je štúdiový album Vaša Patejdla, ktoré vydal Opus 1. júla 1989 na LP. V roku 1998 vyšla albumu reedícia na CD, na ktoré boli pridané štyri bonusové nahrávky.
Dlhá cesta / Long Way

Dlhá cesta / Long Way je štúdiový album Vaša Patejdla a Alana Roy Scotta. Na vinylovom LP ho v roku 1990 vydalo hudobné vydavateľstvo Opus. Na obale albumu je napísané „PS“ a pod tým „Patejdl • Scott“.
Do očí

Do očí je štúdiový album Vaša Patejdla, ktorý 1. novembra 2004 vydalo hudobné vydavateľstvo MC Production.
Spovedaj ma zo spomienok

Spovedaj ma zo spomienok je štúdiový album Vaša Patejdla, ktoré vydal Polygram 1. júla 1997.
V roku 2002 album vyšiel vo vydavateľstve Universal Music v reedícii bez úvodnej nahrávky „Hmm hmm“, ku ktorej boli pridané štyri bonusové skladby, medzi ktorými je aj skladba textára Joža Urbana „Voda, čo ma drží nad vodou“.
Slovinské národné futsalové družstvo mužov

Slovinské národné futsalové družstvo mužov je národné družstvo mužov, ktoré reprezentuje Slovinsko v medzinárodných futsalových súťažiach a priateľských zápasoch. Funguje pod záštitou "Nogometna zveza Slovenije" (NZS). Prvý medzinárodný zápas absolvovalo v roku 1995. Vo februári 2016 mu patrilo v medzinárodnom rebríčku 15. miesto. 
Vrcholné podujatia.
Na majstrovstvách sveta FIFA sa slovinskému družstvu nepodarilo kvalifikovať ani raz. Vo svoje prvej kvalifikácii na MS 2000 skončilo v skupine tretie. Na ďalších 2 kvalifikáciach na MS vyhralo svoje kvalifikačné skupiny, ale nepostúpilo cez následné play-off. V roku 2004 ho v play-off po dvoch prehrách vyradilo Španielsko a v roku 2008 Portugalsko. V kvalifikačnej skupine 3 na MS 2012 skončilo za Srbskom druhé, ale kvôli horšiemu gólovému skóre nepostúpilo ani do následného play-off.
Prvýkrát sa Slovinskému družstvu podarilo postúpiť na majstrovstvá Európy UEFA v roku 2003 v Taliansku, kde však prehralo všetky 3 zápasy v základnej skupine. Ďalšie 2 európske šampionáty boli bez neho, keďže sa mu nepodarilo na ne kvalifikovať. V roku 2010 v Maďarsku a 2012 v Chorvátsku sa mu už podarilo postúpiť, opäť ale prehralo všetky svoje zápasy v základnej skupine. Na šampionáte v belgických Antverpách v roku 2014 dokázalo v základnej skupine prekvapujúco poraziť neskoršieho majstra Európy a postúpilo do štvrťfinále turnaja. V ňom nestačilo na výber . Svoj druhý postup do štvrťfinále zopakovalo v roku 2018, keď turnaj hostilo práve Slovinsko. Vo štvrťfinále prehralo s .
V roku 2010 získalo Slovinsko na prvom ročníku Stredozemného pohára, ktorý sa konal v Líbyi, bronzovú medailu. V boji o 3. miesto v ňom zvíťazilo nad Francúzskom . V roku 2007 sa zúčastnilo prestížneho turnaja Grand Prix de Futsal v Brazílii, na ktorom skončilo na 6. mieste.
Alfeios

Alfeios (starogr. "Ἀλφειός" – "Alfeios") môže byť:
Maďarské národné futsalové družstvo mužov

Maďarské národné futsalové družstvo mužov je národné družstvo mužov, ktoré reprezentuje Maďarsko v medzinárodných futsalových súťažiach a priateľských zápasoch. Funguje pod záštitou "Magyar Labdarúgó Szövetség" (MLSz). Prvý medzinárodný zápas absolvovalo v roku 1986. Vo februári 2016 mu patrilo v medzinárodnom rebríčku 31. miesto. 
Vrcholné podujatia.
Prvýkrát a naposledy sa družstvu podarilo zúčastniť na majstrovstvách sveta FIFA v roku 1989, keď ho pozvala FIFA. V základnej skupine zdolalo Brazíliu a Saudskú Arábiu a postúpilo do štvrťfinálovej skupiny. V nej po remízach s Holandskom a Belgickom a prehre s Talianskom skončilo v skupine posledné. Na ďalších 5 svetových šampionátov sa nedokázalo kvalifikovať. V poslednej kvalifikácii na MS 2012 skončilo v kvalifikačnej skupine 7 na 2. mieste za Ruskom, ale postúpilo do následného play-off. Na domácej palubovke v prvom zápase play-off so Srbskom zvíťazilo , v odvetnom v Srbsku ale prehralo vysoko a nepostúpilo na MS.
Prvýkrát sa maďarskému družstvu podarilo postúpiť na majstrovstvá Európy UEFA po štyroch neúspešných kvalifikáciách až v roku 2005 v Česku, kde však po 3 prehrách v základnej skupine ďalej nepostúpilo. V roku 2010 organizovalo Maďarsko siedme ME. Maďarské družstvo na nich prehralo v základnej skupine oba zápasy, s Azerbajdžanom aj Českom. V ďalších 2 kvalifikáciách sa na ME nedokázalo prebojovať. V tej poslednej, na ME 2014, sa dostalo do play-off, ale neprešlo cez .
V roku 2007 sa Maďarsko zúčastnilo prestížneho turnaja Grand Prix de Futsal v Brazílii, na ktorom skončilo na 4. mieste. V rokoch 2009 a 2010 na ňom už nebolo také úspešné, keď skončilo na 12., resp 10. mieste.
Chránená oblasť Ngorongoro

Chránená oblasť Ngorongoro je chránené územie, ktoré leží na severe Tanzánie, východne od Národného parku Serengeti. Od roku 1979 je územie s rozlohou 8 288 km² súčasťou Svetového dedičstva UNESCO. 
Ngorongoro patrí medzi najstaršie prírodné parky v krajine, v oblasti nazývanej "Northern Safari Circuit", kde patrí aj Národný park Serengeti, Národný park Lake Manyara, Národný park Tarangire a Národný park Arusha.
Park je známy unikátnou polohou v kaldere vyhasnutej sopky, ktorej strmé steny vytvárajú prirodzenú ochranu, no zároveň i bariéru pre tamojšiu zver. Nachádza sa tu najväčšia koncentrácia voľne žijúcich afrických zvierat, ktorých počet je okolo 30 000 jedincov. 
Oblasť Ngorongoro a rezervácie Maswa a Maasai Mara patria do ekosystému Serengeti, ktoré pokrývajú takmer 30 000 km². Ekosystém je jeden z najkomplexnejších a najmenej narušených ekosystémov na svete.
Poľské národné futsalové družstvo mužov

Poľské národné futsalové družstvo mužov je národné družstvo mužov, ktoré reprezentuje Poľsko v medzinárodných futsalových súťažiach a priateľských zápasoch. Funguje pod záštitou "Polski Związek Piłki Nożnej" (PZPN). Prvý medzinárodný zápas absolvovalo v roku 1992. V marci 2018 mu patrilo vo svetovom futsalovom rebríčku 27. miesto. 
Vrcholné podjatia.
Prvýkrát a naposledy sa družstvu podarilo zúčastniť na majstrovstvách sveta FIFA v roku 1992. V základnej skupine zdolalo Hongkong a Nigériu a postúpilo do štvrťfinálovej skupiny. V nej po troch prehrách s Iránom a Belgickom a Španielskom skončilo v skupine posledné. Na ďalších 6 svetových šampionátov sa nedokázalo kvalifikovať. V poslednej kvalifikácii na MS 2012 skončilo v kvalifikačnej skupine 2 až na 3. mieste za Talianskom a prekvapujúco Rumunskom a nepostúpilo do následného play-off.
Jediný raz sa poľskému družstvu podarilo postúpiť aj na Majstrovstvá Európy UEFAv roku 2001, ktoré sa konali v Rusku. V kvalifikačnej skupine E prekvapujúco postúpilo cez Portugalsko. Na samotnom šampionáte však skončilo už v základnej skupine po prehrách so Španielskom, Ukrajinou a Chorvátskom. Ďalších 7 kvalifikácií bolo preň neúspešných. Postúpiť sa mu podarilo až v roku 2018, keď na finálovom turnaji konanom v Slovinsku skončilo po remíze s a prehre s v základnej skupine posledné a ďalej nepostúpilo.
Rumunské národné futsalové družstvo mužov

Rumunské národné futsalové družstvo mužov je národné družstvo mužov, ktoré reprezentuje Rumunsko v medzinárodných futsalových súťažiach a priateľských zápasoch. Funguje pod záštitou "Federaţia Română de Fotbal" (FRF). Svoj prvý zápas odohralo relatívne neskorov roku 2003, nad susedom z Bulharska zvíťazilo . V marci 2018 mu patrilo vo svetovom futsalovom rebríčku 23. miesto. 
Vrcholné podujatia.
Na majstrovstvách sveta FIFA sa rumunskému družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné tretie. V roku 2008 skončilo v kvalifikačnej skupine druhé za Bieloruskom a postúpilo do play-off. V ňom po dvoch remízach ale menej streleným gólom na súperovej palubovke podľahlo českému výberu. V kvalifikácii na MS 2012 bol priebeh podobný, v skupine skončilo druhé a v následnom play-off po dvoch prehrách s Ukrajinou sa tretíkrát v rade nekvalifikovalo.
Prvýkrát sa Rumunsku podarilo postúpiť na majstrovstvá Európy UEFA v roku 2007 v Portugalsku, keď vo svojej druhej európskej kvalifikácii postúpilo z predkvalifikačnej skupiny do hlavnej kvalifikácie. V nej prekonalo aj favorizované Slovinsko a postúpilo na svoje prvé ME. V základnej skupine ME zvíťazilo iba nad Českom a do semifinále nepostúpilo. Ďalší európsky šampionát v roku 2010 bol bez neho, keďže v kvalifikačnej skupine neprešlo cez Ukrajinu. V kvalifikačnej skupine 4 na ME 2012 postúpilo spolu s Českom. Práve Česko mu prisúdili aj na samotných ME, ktoré aj zdolalo. To mu zabezpečilo postup do štvrťfinále, v ktorom podľahlo favorizovanému Španielsku vysoko . Na šampionáte v belgických Antverpách v roku 2014 zvíťazilo v základnej skupine nad domácim a postúpilo do štvrťfinále. V ňom vysoko prehralo s družstvom . Na ďalší turnaj sa kvalifikovalo v roku 2018, kde po 2 prehrách skončilo už v základnej skupine.
V roku 2009 sa Rumunsko zúčastnilo prestížneho turnaja Grand Prix de Futsal v Brazílii, na ktorom skončilo na 3. mieste, keď v boji o bronz zdolalo české družstvo . V roku 2010 sa mu už tak nedarilo a skončilo až na 14. priečke.
Jeltyriova

Jeltyriova () alebo Žigalova () je rieka v Tomskej oblasti v Rusku.
Opis.
Je 332 km dlhá. Povodie má rozlohu 5 240 km². Preteká cez močiare Západosibírskej roviny. Ústi sprava do Keti (povodie Obu). Zdroj vody je zmiešaný s prevahou snehového. Najvyšších vodných stavov dosahuje od mája do júla.
Azerbajdžanské národné futsalové družstvo mužov

Azerbajdžanské národné futsalové družstvo mužov je národné družstvo mužov, ktoré reprezentuje Azerbajdžan v medzinárodných futsalových súťažiach a priateľských zápasoch. Funguje pod záštitou "Azərbaycan Futbol Federasiyaları Assosiasiyası" (AFFA). Prvý medzinárodný zápas absolvovalo v roku 1995. V marci 2018 mu patrilo vo svetovom futsalovom rebríčku 10. miesto. 
Vrcholné podujatia.
Na Majstrovstvách sveta FIFA sa azerbajdžanskému družstvu podarilo prvýkrát kvalifikovať až v roku 2016. Vo svojej prvej kvalifikácii na MS 2000 skončilo v skupine tretie za Chorvátskom a Českom. V rokoch 2004 a 2008 skončilo v kvalifikačnej skupine druhé za Českom, resp. Poľskom a nepostúpilo do play-off. V kvalifikácii na MS 2012 bolo nasadené v 2. výkonnostnom koši a v kvalifikačnej skupine 5 postúpilo spolu s Ukrajinou do následného play-off. V ňom sa po tesnej prehre doma a remíze vonku s Ruskom nekvalifikovalo. Prvú úspešnú kvalifikáciu absolvovalo v roku 2016, keď na MS 2016 postúpilo po barážovom víťazstve s . Na samotnom finálovom turnaji konanom v Kolumbii postúpilo do štvrťfinále, v ktorom prehralo s .
Azerbajdžan absolvoval 6 neúspešných kvalifikácií na Majstrovstvá Európy UEFA. V roku 2010 však v kvalifikačnej skupine 6 zvíťazil nad Fínskom a Poľskom a vďaka lepšiemu gólovému skóre postúpil z 2. miesta na svoje prvé ME, ktoré sa konali v Maďarsku. Základnú skupinu prekvapujúco vyhral, keď zvíťazil nad Českom a domácim Maďarskom a vo štvrťfinále po penaltách aj nad Ukrajinou. V semifinále nestačil na Portugalsko a v boji o bronz podľahol Česku . Jedným zo štyroch najlepších strelcov na turnaji bol aj azerbajdžanský hráč a naturalizovaný Brazílčan Biro Jade, ktorý strelil za Azerbajdžan 5 gólov. O dva roky neskôr postúpil Azerbajdžan opäť na európsky šampionát, ktorý sa konal v Chorvátsku. Po dvoch prehrách s Portugalskom a Srbskom tentoraz do štvrťfinále nepostúpil. Na šampionáte v belgických Antverpách v roku 2014 zvíťazil síce v základnej skupine nad , ale vinou horšieho skóre nepostúpil do štvrťfinále turnaja. Postup do štvrťfinále sa družstvu podarilo na nasledujúcich 2 turnajoch.
Židia v Slovinsku

Židia v Slovinsku sa podľa archeologických prieskumov na tomto území nachádzajú od dôb Rímskeho impéria. Po druhej svetovej vojne časť Židov emigrovala do Izraela a k tejto emigrácii (alija) prispeli aj juhoslávsko-izraelské vzťahy (Slovinsko bolo súčasťou súštátia Juhoslávia). Tradiční Židia v Slovinsku patria k aškenázskej vetve, avšak sú tu aj príslušníci sefardskej vetvy (vzhľadom na premiešanie obyvateľstva po rozpade súštátia Juhoslávia a po občianskej vojne). Po občianskej vojne Slovinci znovu vybudovali v roku 1991 židovské komunitné centrum. Táto rekonštrukcia prispela k tomu, že sa Židia žijúci na tomto území znovu začali označovať za slovinských Židov. V roku 2003 bola v Ľubľane otvorená nová synagóga. Dovtedy bola Ľubľana jediné hlavné mesto Európy bez synagógy. Podľa odhadov slovinskej židovskej obce (Judovska Skupnost Slovenije) sa na území dnešného Slovinska nachádza zhruba 1000 osôb židovského vyznania.
Domenico Zipoli

Domenico Zipoli (* 17. október 1688, Prato - † 2. január 1726, Córdoba, Argentína) bol taliansky barokový hudobný skladateľ, jezuitský misionár, organista a čembalista.
Životopis.
Narodil sa v toskánskom meste Prato, kde získal základy hudobnej prípravy. V roku 1707 pod patronátom Cosima III. de Medici, veľkovojvodu Toskánska, študoval vo Florencii pravdepodobne u Giovanni Maria Casiniho. V roku 1708 krátko študoval v Neapole u Alessandra Scarlattiho, potom sa presťahoval do Bologne a neskôr, od roku 1709, bol žiakom Bernarda Pasquiniho v Ríme, kde dokončil svoju hudobnú prípravu. Po Pasquiniho smrti zostal v Ríme, kde v roku 1710 získal miesto organistu v Bazilike Panny Márie v Trastevere. Okolo roku 1715 sa stal organistom kostola Chiesa del Santissimo Nome di Gesù all´Argentina v Ríme, materskom chráme jezuitskej rehole.
Z neznámych dôvodov v roku 1716 odišiel do Sevilly v Španielsku, kde 1. júla vstúpil do Spoločnosti Ježišovej so žiadosťou odísť do jezuitských misií v Paraguaji v Južnej Amerike (vtedy španielska kolónia). Ako novic odišiel zo Španielska so skupinou 53 misionárov, ktorí do Buenos Aires dorazili 13. júla 1717. Do svojej smrti pôsobil v meste Córdoba (v súčasnej Argentíne), kde dokončil svoje štúdiá teológie a filozofie ako prípravu na kňazskú vysviacku. Vzhľadom na to, že biskupské sídlo Córdoba bolo neobsadené, obrad sa nikdy neuskutočnil. Napriek tomu niekoľko rokov pôsobil ako hudobný riaditeľ pre miestne jezuitské misie.
Zomrel 2. januára 1726 v jezuitskom dome v Córdobe na infekčnú chorobu neznámeho pôvodu. Miesto jeho pochovania je neznáme, niektoré zdroje uvádzajú, že jeho popol je uložený v kostole v Santa Catalina v horách provincie Córdoba.
Dielo.
Zaoberal sa prevažne tvorbou cirkevnej hudby a skladieb pre organ a čembalo. Z jeho počiatočnej talianskej tvorby sú známe o.i. dve oratóriá: "San Antonio di Padova" (1712) a "Santa Catherine, panna a mučenica" (1714). Začiatkom roka 1716 v Ríme vydal svoje najznámejšie dielo "Sonate d´Intavolatura" pre organ a čembalo. Toto dielo mu získalo v Ríme svojho času všeobecné uznanie. Skladá sa z dvoch častí: 1. Parte prima (16-dielna časť pre organ pozostávajúca z tokát, sérií štyroch versetov, canzon a iných skladieb v rôznych stupniciach; pozoruhodná je najmä Toccata all´Elevazione F-dur niekedy spracovaná v orchestrálnej forme ako "Adagio pre hoboj, violončelo, organ a sláčikové nástroje") a 2. Parte seconda (6-dielna časť pre čembalo obsahujúca suitu v h-mol, g-mol, C-dur, d-mol a partity v C-dur a a-mol). V Ríme vytvoril aj kantátu pre soprán a basso continuo "Daliso, da quel di che partisti" a mnohé iné diela. Z jeho juhoamerickej tvorby objavenej v Chiquitos v Bolívii sa podarilo zachovať dve omše, dve zhudobnenia žalmov, tri hymny, "Te Deum laudamus" a iné diela. V roku 1959 americký muzikológ Robert Stevenson objavil v Sucre, Bolívii Zipoliho "Omšu F-dur" (kópia z Potosí v Bolívii r. 1784), ktorej skladba je založená na iných dvoch omšiach skladateľa.
Zipoli je považovaný za najnadanejšieho jezuitského hudobníka a misionára, ktorý prispel k rozvoju prirodzeného hudobného nadania obyvateľov koloniálnej Južnej Ameriky.
Hlavné mestá a hrobky starého kráľovstva Kogurjo

Hlavné mestá a hrobky starého kráľovstva Kogurjo sú hrobky a archeologické pozostatky hlavných miest z čias kráľovstva Kogurjo, ktoré existovalo v Číne zhruba od začiatku nášho letopočtu do 7. storočia po Kr.
Od roku 2004 sú zapísané na zozname svetového dedičstva UNESCO.
Žiguľovskoje

Žiguľovskoje () je značka ruského piva, vyrábaná prevažne v Samare.
Dejiny.
V roku 1881 začal v Samare rakúsky šľachtic Alfred von Vacano variť pivo «Венское» – typický viedenský ležiak s plnou sladkastou chuťou a jantárovou farbou. Nápoj ruským konzumentom veľmi zachutil a stal sa najpredávanejším pivom v krajine. V roku 1934 došlo k zmene názvu – údajne potom, čo pivovar navštívil Anastáz Ivanovič Mikojan a vyjadril nespokojnosť, že sa najlepšie sovietske pivo volá podľa hlavného mesta buržoázneho štátu. Nové meno bolo odvodené od neďalekých Žigulských vrchov (tie dali o tridsať rokov neskôr názov aj značke automobilov z neďalekého Togliatti). V osemdesiatych rokoch tvorilo Žiguľovskoje 80 % sovietskej produkcie piva a vyrábalo sa v 735 závodoch v celej krajine. Preto samarský pivovar neuspel, keď sa na začiatku ruského kapitalizmu pokúsil získať exkluzívne práva na túto značku; súd opakovane rozhodol, že „Žigulské pivo“ nie je ochranná známka, ale druh piva (ako napr. stout), ktorý môže variť ktokoľvek.
Charakteristika.
Žiguľovskoje má cez 4 percentá alkoholu a podiel mladiny okolo 11 percent. Energetická hodnota je 42kcal/100 gramov.
Zaujímavosti.
O Žigulskom pive sa v svojich dielach zmieňujú Ivan Bunin, Vladimir Vysockij, Venedikt Vasilievič Jerofejev alebo Sergej Lukianenko.
Okolo roku 2000 sa samarský pivovar pokúsil presadiť so svojim výrobkom na britskom trhu, ale neuspel – údajne preto, že názov „Žiguli“ evokoval zákazníkom slovo „goolie“, označujúci v slangu semenník.
Wu-tchaj-šan

Wu-tchaj-šan (, ) je vrch na severovýchode Číny v provincii Šan-si. Dosahuje výšku 3 058 metrov. Patrí medzi tzv. štyri posvätné vrchy budhizmu, čo je označenie pre štyri vrchy, ktoré sú posvätné pre budhistov. 
Od roku 2009 je zapísaný na zozname svetového dedičstva UNESCO.
Tisza

Tisza môže byť:
E-mej-šan

E-mej-šan je vrch v čínskej provincii S'-čchuan. Dosahuje výšku 3 099 metrov. Za jej patróna býva označovaný bódhisattva Samantabhadra.
Patrí medzi tzv. štyri posvätné vrchy budhizmu, čo je označenie pre štyri vrchy, ktoré sú posvätné pre budhistov. Nachádza sa na ňom Budha z Le-šanu, najväčšia socha Buddhu na svete. 
V roku 1996 boli vrch a socha zapísaní na zoznam svetového dedičstva UNESCO.
Thestios (rozlišovacia stránka)

Thestios alebo Testios (, ) môže byť v gréckej mytológii:
Thestros

Thestros alebo Thestios (, ) je v gréckej mytológii syn argejského kráľa Maróna,(alebo Keisa ) 
Antický autor Theofilos z Antiochie uvádza, že synom a následníkom argejského kráľa Maróna bol Thestros. Je to však jediný záznam kde mýtický kráľ Marón figuruje, lebo iní antickí autori nám o ňom nezanechali žiadne správy. V zázname od Diodora Sicílskeho je nástupcom Keisa syn Thestios a jeho nástupcom Merops.
"Menoslov mýtických kráľov Argu, zaznamenaný od ich predka Hérakla, v zoznamoch Theofila z Antiochie a Diodora Sicílskeho:" ("v zoznamoch je prvým kráľom Argu z rodu Heraklovcov Temenos")